Tidligere landboformand valgt som ny gruppeformand

Venstre i Mariagerfjord Byråd har fået Lone Sondrup som ny gruppeformand. Den 46-årige landmand fra Hobro afløser Poul Grøn, Mariager, der forleden forlod partiet i byrådet. Lone Sondrup måtte ud i et kampvalg mod Carsten Brandt Andersen, Ø. Doense. Lone Sondrup blev for alvor kendt, da hun som den første kvinde blev valgt som formand for Hobro og Omegns Landboforening. Hun skabte hurtigt respekt omkring sig - også i landbokredse langt uden for lokalområdet.